|  |
| --- |
| **Špecifikácia činností a výstupov podľa oprávnených typov aktivít vrátane minimálneho rozsahu povinných činností a  výstupov:** |
| ***Špecifický cieľ 1.1 Skvalitnené systémy a optimalizované procesy VS:*** |
| **Typ aktivity - Procesy, systémy a politiky**  *Žiadateľ predkladá na tento typ aktivity vždy jednu hlavnú aktivitu v samostatnom členení na povinné príklady a činnosti a na oprávnené voliteľné príklady a činnosti v súlade so špecifikáciami pre túto výzvu nižšie.* |
| **Špecifikácia povinného rozsahu činností a  výstupov (príklad/-y) na základe vo výzve definovaných príkladov v súlade s OP EVS** |
| **Povinná časť hlavnej aktivity musí byť** v nadväznosti na vykonávané strategické riadenie ako aj na koncepčnú činnosť vyššieho územného celku a ďalej v súvislosti s optimalizáciou procesov a tvorbou lepších verejných politík týkajúcich sa kľúčových kompetencií[[1]](#footnote-2) **zameraná** na**:**   1. **Tvorbu koncepcie uplatnenia SMART princípov v rozvoji verejných politík/služieb samosprávneho kraja:**   **Žiadateľ v rámci koncepčnej činnosti v súvislosti s implementáciou princípov SMART politík** v regiónoch **vo vymedzenom kompetenčnom rámci žiadateľa1 v nasledovnom záväznom rozsahu vykoná:**   * **analýzu súčasného stavu s dôrazom na komplexné zmapovanie situácie v regióne, jeho potrieb a súčasných technologických riešení. Analýza sa zameriava predovšetkým na:** * analýzu strategických potrieb[[2]](#footnote-3) samosprávneho kraja v kontexte vykonávaných (vlastných ako aj prenesených) kompetencií**1** s ohľadom na aplikáciu princípov SMART politík v regiónoch. Vykonaná analýza potrieb bude zohľadňovať príklady dobrej praxe zo Slovenska a zahraničia vrátane schválených strategických a koncepčných dokumentov na národnej úrovni; * zmapovanie existujúcich a možných technologických riešení na území regiónu s dôrazom na využitie v rámci SMART riešení (vrátane napr. „Internet vecí“ (IoT)) vo verejnom priestore; * **tvorbu alebo aktualizáciu strategických a koncepčných dokumentov na úrovni územnej samosprávy (samosprávneho kraja alebo vyššieho územného celku, ďalej len „VÚC“) v kontexte optimalizácie vybraných verejných politík aplikáciou princípov SMART politík v regiónoch a to najmä:** * návrh budúceho stavu vo vyššie uvedených oblastiach a vypracovanie koncepcie uplatnenia SMART princípov v rozvoji verejných politík/služieb samosprávneho kraja; * vypracovanie projektových zámerov/návrhov a ich zoznamu ako cestovnej mapy pre identifikované projekty uplatňujúce SMART princípy, ktoré s identifikáciou možných návratných a nenávratných zdrojov financovania pre takéto projektové zámery; * vypracovanie návrhu aktualizácie alebo nového strategického dokumentu (typicky program hospodárskeho a sociálneho rozvoja) platného pre riešené územie samosprávneho kraja (vyššieho územného celku) vo vybraných oblastiach kompetencií (verejných politík) v nadväznosti na odporúčania koncepcie uplatnenia SMART princípov v rozvoji verejných politík/služieb samosprávneho kraja v súlade s príkladmi dobrej praxe zo Slovenska a zahraničia a v súlade so schválenými strategickými a koncepčnými dokumentmi na národnej úrovni;   **Princípmi SMART politík** v regiónoch sa rozumie uplatnenie takých riešení, služieb a technológií v rámci tvorby alebo aktualizácie strategických dokumentov regiónu, ktoré sú založené na technologických a sociálnych inováciách za účelom zlepšenia kvality života občanov v regióne, zvýšenia atraktívnosti regiónu ako aj napĺňania potrieb podnikateľov. Hlavným cieľom aktivít podporovaných v rámci výzvy je predovšetkým vytvorenie architektúry technologických a sociálnych inovácií na mieru daného regiónu a príprava projektov zameraných na vybudovanie regionálnych centier pro potreby koordinácie SMART politiky v regióne.  V rámci realizácie projektu by malo rovnako dôjsť k nastaveniu systémov regionálnej koordinácie zavádzania technologických a sociálnych riešení. Kľúčové pre tvorbu koncepcie uplatnenia SMART princípov v rozvoji verejných politík/služieb samosprávneho kraja je vytvorenie prirodzeného riadiaceho centra a napĺňanie regionálnych a lokálnych koncepcií. SMART politiky neznamenajú iba účelové zavádzanie moderných technológií, ale ide najmä o prepojenie pre región vhodných technologických riešení, dobrej praxe a moderných technologických a sociálnych trendov, zvyšujúcich kvalitu života v danom regióne.  Pri tvorbe a aktualizácii strategických dokumentov týkajúcich sa vlastných alebo prenesených kompetencií a politík územnej samosprávy (ktorých nositeľom je vyšší územný celok – samosprávny kraj) sa očakáva uplatnenie princípu partnerstva v rámci regiónu, t.j. zapojenie územných sídiel (najvýznamnejších miest, obcí a prirodzených mikroregiónov), obyvateľstva (občanov), podnikateľských subjektov (vrátane start-up platforiem), platforiem združujúcich občanov a právnické osoby, zapojenie vzdelávacej – akademickej a vedeckej obce ako aj zapojenie miestnej samosprávy – miest a obcí v rámci regiónu.  Cieľom uplatnenia princípov SMART politík v rámci tvorby alebo aktualizácie strategických dokumentov regiónu je navrhnutie nových štandardov pre poskytovanie služieb s dôrazom na zvýšenie kvality, disponibility (dostupnosti), jednoduchosti, lokálnosti a flexibility reagujúc na potreby obyvateľov a subjektov pôsobiacich v regióne s účelom zvýšenia transparentnosti poskytovaných verejných služieb.[[3]](#footnote-4)   * **Podporené budú tie projekty, v ktorých žiadateľ** garantuje, že v rámci zamerania tejto časti povinnej aktivity **vypracuje** podľa záväzného rozsahu **2 samostatné dokumenty** strategickej úrovne:  1. koncepciu uplatnenia SMART princípov v rozvoji verejných politík/služieb samosprávneho kraja (podľa vzoru uvedeného v prílohe č. 9 výzvy); 2. návrh aktualizácie existujúceho strategického dokumentu alebo nového strategického dokumentu (typicky program hospodárskeho a sociálneho rozvoja) platného pre riešené územie samosprávneho kraja;   Uvedené dokumenty strategického a koncepčného charakteru musia byť po vypracovaní predmetom prerokovania a schvaľovania zodpovedným orgánom žiadateľa (typicky zastupiteľstvo samosprávneho kraja).   1. **Opatrenia na podporu činností smerujúcich k rozvoju regiónu**   **Žiadateľ podporí činnosti analytickej jednotky vrátane podpory kapacít zaoberajúcich sa strategickými a koncepčnými činnosťami v oblasti rozvoja regiónu ako aj na podporu činnosti implementačnej jednotky s kapacitami realizujúcej a koordinujúcej implementáciu stratégií územia a podpora ich kapacít, v nasledovnom záväznom rozsahu:**   * **v prípade pracovných pozícií** zameraných **na analytické a metodické činnosti** v oblasti regionálneho rozvoja v kompetenčnom rámci vyššieho územného celku. predovšetkým pôjde o nasledujúce činnosti: * analýza a spracovanie údajov a dát za účelom tvorby lepších politík, * identifikácia, zber, zverejňovanie a práca s existujúcimi a novo vytvorenými dátami kraja vrátane otvorených dát, * spolupráca s mestami a obcami na analytických činnostiach kraja, * aktualizácia strategických / koncepčných dokumentov, verejných politík a opatrení v rámci vymedzených kompetencií samosprávneho kraja; * **v prípade pracovných pozícií zameraných na  manažérske činnosti v oblasti regionálneho rozvoja** za účelom implementácie inovačných a reformných opatrení VS pôjde predovšetkým o nasledujúce činnosti**:** * rozpracovanie navrhovaných zámerov vyplývajúcich z platných stratégií a koncepcií do konkrétnych opatrení a projektov, * dohliadanie na správnu a včasnú implementáciu navrhovaných zmien a projektov; * komunikácia s donormi a potenciálnymi partnermi, príprava nových projektov a podpora pri implementácii existujúcich projektov. * **Podporené budú tie projekty, v ktorých žiadateľ** garantuje, že v rámci zamerania tejto časti povinnej aktivity **vytvorí a obsadí na minimálne 18 mesiacov (ideálne na celú dĺžku projektu) 2 zamestnanecké pozície na pracovný pomer** zamerané **na analytické a metodické činnosti** a **2** **zamestnanecké pozície zamerané na pracovný pomer na  manažérske činnosti v oblasti regionálneho rozvoja,** pričom sa nevylučuje ich zapojenie aj do voliteľných činností D, E, F, G. Prijatízamestnanci musia mať minimálne kvalifikačné predpoklady odpovedajúce štandardizovanej pracovnej pozícii „odborník junior“ v súlade s prílohou č. 7 výzvy Usmernenie RO pre OP EVS č.5.      1. **Zavádzanie nových prístupov a nástrojov**   **Žiadateľ na podporu tvorby procesu vytvárania nových prístupov a ich následnej implementácie**a v súvislosti s optimalizáciou procesov organizácií a tvorbou lepších verejných politík a verejných služieb týkajúcich sa kľúčových kompetencií vyšších územných celkov a **to s cieľom** **zaviesť inovovaný proces do praxe** ako príklad možno uviesť najmä:   * dátová inovácia – napr. ako analytické dátové platformy, Business Inteligence nástroj, vizualizácie a zverejňovanie otvorených dát, * návrh riešenia a implementácia inovačného procesu v subjektoch regionálnej samosprávy, resp. podriadenej organizácie ako postupov zameraných na zlepšovanie poskytovaných služieb klientom ako aj zlepšovania vnútorných procesov (pre interných/vnútorných klientov úradu, podriadených organizácií a podobne);   **Podporené budú tie projekty, v ktorých žiadateľ** garantuje, že v rámci zamerania tejto časti povinnej aktivity **zavedenie minimálne 1 inovovaný proces podľa zamerania tejto povinnej časti hlavnej aktivity.** |
| **Špecifikácia oprávneného voliteľného rozsahu činností a oblastí výstupov (príklad/-y) na základe vo výzve definovaných príkladov v súlade s OP EVS** |
| V rámci typu aktivity **Procesy, systémy a politiky môžu byť žiadateľom zrealizované ďalšie voliteľné činnosti** (príklady vo forme podaktivít, mimo rámca uvedeného v rámci príkladu aktivity „A“) v jednej alebo viacerých oblastiach zamerané na kľúčové kompetencie vyššieho územného celku zamerané na:   1. **Strategické riadenie, tvorba stratégií a koncepcií, organizačná a procesná optimalizácia**   **Strategické riadenie, tvorba koncepčných a strategických dokumentov ako aj organizačná optimalizácia subjektu žiadateľa vrátane organizácií v jeho zriaďovateľskej pôsobnosti** s ohľadom na legislatívou vymedzený kompetenčný rámec a navrhnutú optimalizáciu výkonu kompetencií (verejné politiky) a to najmä s dôrazom na spracovanie procesných máp životných situácií, priradenia procesov k organizačným útvarom a administratívnym kapacitám v nasledujúcej štruktúre a rozsahu:   * **Procesné a strategické riadenie:** * tvorba a aktualizácia strategických / koncepčných dokumentov týkajúcich sa regionálneho rozvoja v súlade s vymedzeným kompetenčným rámcom vyššieho územného celku; * optimalizácia hlavných procesov organizácie, najmä procesov realizovaných v rámci originálnych a prenesených kompetencií (životné situácie); * praktické zavedenie systémov riadenia procesov (procesného riadenia) v organizácii vrátane nákupu SW k meraniu a hodnoteniu procesov (ak relevantné); * analýza a návrh systému sledovania výkonnosti procesov a ich kontinuálneho zlepšovania; * Príklady výstupov: * strategické, koncepčné a riadiace dokumenty, interné smernice, zlepšovanie služieb a podobne; * popísané hlavné procesy (v prenesenej, resp. originálnej kompetencii) s rozkladom procesov na dielčie aktivity a činnosti, zodpovednosti, vrátanie nastavenia monitorovaných / meniteľných ukazovateľov; * implementované procesné riadenie v dotknutých organizačných útvaroch, resp. v poriadených organizáciách; realizované vyhodnocovanie kľúčových ukazovateľov procesov, vrátane vyhodnotenia a nastavenia opatrení; * vytvorenie a implementácia ročného cyklu plánovania v územnej samospráve; * **Personálny manažment:** * analýza administratívnych kapacít, vrátane identifikácie kľúčových kompetencií a pracovnej náplne; * Príklady výstupov: * vypracovanie a zavedenie systému merania výkonnosti zamestnancov (nastavovanie individuálnych cieľov pre kľúčových zamestnancov, plnenie individuálnych cieľov prepojené na finančné ohodnotenie.  1. **Vypracovanie metodiky hodnotenia sociálneho pokroku na úrovni samosprávneho kraja**   S ohľadom na kompetenčný rámec žiadateľa a v nadväznosti na tvorbu strategických dokumentov územnej samosprávy vypracuje žiadateľ metodiku hodnotenia sociálneho pokroku v nasledovnom rozsahu:   * **identifikácia kľúčových kompetencií** žiadateľa **ovplyvňujúcich trvalo udržateľný rozvoj regiónu** v rámci platného kompetenčného rámca a v existujúcich analytických, strategických a koncepčných dokumentoch a analýza dostupných údajov ako aj zber ostatných relevantných údajov v rámci územia regiónu za účelom podpory strategického plánovania; * **návrh metodiky merania a priebežného vyhodnocovania sociálneho rozvoja** samosprávneho kraja **s využitím metodiky „Social Progress Index“** (ďalej len SPI – viď odkaz nižšie) s cieľom vytvorenia bázy pre strategické rozhodovanie VÚC: * <http://ec.europa.eu/regional_policy/sk/information/maps/social_progress>, resp. * <https://www.socialprogressindex.com/methodology>;      * **priradenie** jednotlivých **komponentov SPI ku kompetenčnému rámcu** žiadateľa a tvorba metodiky merania progresu v kľúčových oblastiach kompetencií VÚC s využitím komponentov agregovateľných do SPI.  1. **Kontrolné systémy**   **Žiadateľ vykoná** kvalitatívnu **zmenu v rámci vnútorného kontrolného systému** (vrátane zavedenia vhodných SW nástrojov ak to bude relevantné) úradu samosprávneho kraja, vrátane organizácií v jeho zriaďovateľskej pôsobnosti vykonávajúce činnosti v súlade s legislatívou vymedzeným kompetenčným rámcom žiadateľa, kde sa ako výsledok predpokladá zmena orientácie kontrolného systému žiadateľa v súlade s nižšie uvedenými postupmi výkonu kontroly do praxe:   * **Nástrojová platforma:** * kontrola zákonnej zhody a finančná kontrola cez 3E; * výsledkovo a cieľovo orientovaná kontrola; * kontrola rizika; * kontrola výkonnosti; * systémový (evaluácia a interný) audit. * **Prierezovo - odvetvová štruktúra zameraná hlavne:** * rozpočet a rozpočtové vzťahy; * majetok, zmluvné vzťahy a verejné obstarávanie; * hlavné odvetvia a oblasti kompetenčného rámca VÚC (regionálny rozvoj, školstvo, sociálna starostlivosť, doprava). * **Obsahovo-vecná štruktúra:** * legislatívno-právna oblasť; * organizačno-inštitucionálna oblasť; * personálne zabezpečenie; * koncepčné a strategické výstupy; * koordinácia, plánovanie a výkon kontroly; * vypracovanie rámcových metodík a manuálov kontroly. * **Spôsob realizácie:** * obsahová analýza; * kvalitatívna analýza; * komparácia výstupov obsahovej a kvalitatívnej analýzy vonkajšej a vnútornej kontroly a zahraničných výstupov a skúseností v predmetnej oblasti.  1. **Ekonomické nástroje**   Žiadateľ vykoná **implementáciu ekonomických nástrojov** (vrátane zavedenia vhodných SW nástrojov ak to bude relevantné) zefektívňujúcich strategické plánovanie, riadenie, finančný manažment, projektové účtovníctvo, rozpočtovanie a kalkulácie na úrovni subjektu žiadateľa ako aj v priamo riadených organizáciách (t.j. v zriaďovateľskej pôsobnosti žiadateľa) orientovanú predovšetkým na aplikáciu nasledujúcich postupov v praxi:   * **Nástrojová platforma:** * stratégia, jej implementácia s dopadom na výsledky („hodnota za peniaze“); * manažérske účtovníctvo; * programové rozpočtovanie; * hodnotiace kritéria a kontrolný systém organizácií v zriaďovateľskej pôsobnosti; * interné smernice. * **Ekonomické nástroje:** * finančné účtovníctvo; * nákladové účtovníctvo; * kalkulácie; * rozpočtovanie; * plánovanie; * prepojenie nákladového účtovníctva a kalkulácií, plánovania a rozpočtovania, časti finančného účtovníctva, ktoré slúži na riadenie a rozpočtovanie. * **Implementácia ekonomických nástrojov:** * analýza a výber ekonomických nástrojov; * softvérové a hardwarové zabezpečenie implementácie; * tvorba interných smerníc. |
| **Špecifikácia oprávneného voliteľného rozsahu činností a oblastí výstupov (príklad/-y) na základe vo výzve definovaných príkladov v súlade s OP EVS** |
| V rámci typu aktivity **Procesy, systémy a politiky môžu byť žiadateľom zrealizované špecifické voliteľné činnosti ako samostatná hlavná aktivita projektu** (príklad je mimo rámca uvedeného v rámci príkladu aktivity „B“) v oblastiach rozvoja regiónu zamerané na:   1. **Opatrenia na podporu činností smerujúcich k realizácii iniciatív Európskej komisie alebo špecifických priorít v menej rozvinutých regiónoch SR**.   **Žiadateľ podporí činnosti implementačnej jednotky s kapacitami realizujúcimi a koordinujúcimi implementáciu rozvojových iniciatív Európskej komisie alebo špecifických priorít rozvoja na úrovni SR, v nasledovnom záväznom rozsahu:**   * **pracovné pozície zamerané na  manažérske činnosti v oblasti regionálneho rozvoja** za účelom implementácie rozvojových iniciatív Európskej komisie alebo špecifických priorít rozvoja regiónu na úrovni SR, kde pôjde predovšetkým o nasledujúce činnosti**:** * rozpracovanie navrhovaných zámerov vyplývajúcich z rozvojových iniciatív Európskej komisie alebo špecifických priorít rozvoja na úrovni SR do konkrétnych opatrení a projektov, * dohliadanie na správnu a včasnú implementáciu navrhovaných zmien a projektov; * komunikácia s donormi a potenciálnymi partnermi, príprava nových projektov a podpora pri implementácii existujúcich projektov. * **Podporené budú tie projekty, v ktorých žiadateľ** garantuje, že v rámci zamerania tejto časti aktivity **povinne** **vytvorí a obsadí na minimálne 18 mesiacov (ideálne na celú dĺžku projektu)** **5** **zamestnaneckých pozícií zameraných na pracovný pomer na  manažérske činnosti v oblasti regionálneho rozvoja**. Prijatízamestnanci musia mať minimálne kvalifikačné predpoklady odpovedajúce štandardizovanej pracovnej pozícii „odborník junior“ v súlade s prílohou č. 7 výzvy Usmernenie RO pre OP EVS č.5. |
| **Typ aktivity – Zavedenie systémov riadenia kvality**  *Žiadateľ predkladá na tento typ aktivity vždy jednu hlavnú aktivitu v členení podľa subjektov, u ktorých bude zavádzaný systém riadenia kvality (ak relevantné)* |
| **Špecifikácia povinného rozsahu činností a  výstupov (príklad/-y)** |
| 1. **Systémy riadenia v organizácii**   **Rozsah činností pri zavádzaní alebo rozvoji systému riadenia v rámci aktivity projektu:**   * **Pod zavádzaním systémov, metód a nástrojov riadenia v organizácii (napr. kvality) sa rozumie najmä:** * zavedenie zvoleného systémového prístupu, metódy alebo nástroja na podporu riadenia (napr. kvality) vo verejnej správe k zabezpečeniu efektívneho riadenia subjektu žiadateľa a: * realizuje sa na úrovni organizácie žiadateľa, resp. oprávnenej priamoriadenej inštitúcie VÚC, ktoré doposiaľ neuplatňujú zavedený systém managementu alebo metódu riadenia (napr. kvality), * pokiaľ organizácia alebo priamoriadená inštitúcia VÚC pred predložením ŽoNFP zavádzala alebo pripravovala niektorý z pomenovaných systémov / metód / nástrojov riadenia, je potrebné aby bol popísaný v rámci ŽoNFP alebo opisu projektu existujúci stav (napr. rozsah vykonaných činností, popis zavedených prvkov, uplatňované procesné riadenie) a náplň samotnej aktivity projektu tak, že bude jednoznačne možné identifikovať projektové činnosti, ich prínos pre projekt a naplnenie cieľa projektu, ktorým je úspešné zavedenie systému riadenia (napr. certifikácia systému riadenia kvality); * nákup SW k meraniu a hodnoteniu riadenia v organizácii (ak je relevantné); * **Pod rozvojom systémov, metód a nástrojov riadenia v organizácii (napr. kvality) sa rozumie najmä:** * rozvoj systému riadenia / metód alebo nástrojov riadenia v organizácii (napr. kvality), ktorý má subjekt implementovaný: * jeho realizácia na úrovni organizácie, resp. oprávnenej priamoriadenej inštitúcie VÚC, ktoré už uplatňujú niektorý z prístupov k riadeniu v organizácii (napr. kvality), * uplatnenie metódy, resp. nástroja/-ov riadenia v organizácii (napr. kvality), ktoré je potrebné vo vhodnej miere integrovať do existujúceho systému riadenia organizácie, * pokiaľ organizácia alebo priamoriadená inštitúcia VÚC má zavedený niektorý z pomenovaných systémov / metód / nástrojov riadenia v organizácii (napr. kvality), je potrebné aby bol popísaný v rámci ŽoNFP alebo opisu projektu existujúci stav a náplň samotnej aktivity projektu tak, že bude jednoznačne možné identifikovať projektové činnosti a ich prínos pre projekt, ktorého cieľom je úspešný rozvoj systému riadenia v organizácii (myslí sa najmä rozšírenie certifikovaných činností/procesov, ich zavedenie na viacerých organizáciách alebo priamoriadených inštitúciách VÚC alebo prechod zavedeného systému manažmentu v organizácii (napr. kvality) na kvalitatívne vyšší štandard (typicky napr. z ISO 9001 na systém EFQM); * v prípade projektov zamarených na rozvoj riadenia v organizácii (napr. kvality) je žiadateľ povinný predložiť ako prílohu ŽoNFP, napr. certifikát / osvedčenie / sebahodnotiaca správa dokladajúca zavedenie prístupu riadenia v organizácii , ktorý má byť ďalej rozvíjaný; * nákup SW k meraniu a hodnoteniu riadenia v organizácii (ak je relevantné);   **V rámci povinného typu aktivity musí žiadateľ (na úrovni úradu VÚC) alebo v jeho priamo riadených inštitúciách povinne zrealizovať činnosti v nasledovnom záväznom rozsahu v jednej z alternatív (t.j. zavádzanie alebo rozvoj systému riadenia) vzťahujúce sa na vykonávané kompetencie územnej samosprávy:**  **Zavedenie alebo rozvoj systémov riadenia kvality sa predovšetkým zameriava na nasledujúce systémy a prvky systémov riadenia kvality:**   * **CAF -** súčasť systému sú predovšetkým nasledujúce prvky: * spoločný hodnotiaci rámec (CAF) pre lepšie využitie aplikovaných prístupov k riadeniu kvality / rozvoj riadenia kvality podľa metodiky CAF 2013 a preukazovanie jeho zavedenia, * preukazovanie zlepšovania výkonnosti organizácie alebo inštitúcie VÚC, * spracovanie sebahodnotiacej správy podľa metodiky CAF 2013, * spracovanie akčného plánu zlepšovania nadväzujúceho na sebahodnotiacu správu, * zavedenie / zlepšovanie kultúry excelencie a sebahodnotenia; * **ISO 9001** - súčasť systému sú predovšetkým nasledujúce prvky: * zavedenie alebo rozvoj systému riadenia kvality podľa požiadaviek ISO 9001, * predloženie certifikátu systému managementu kvality v odboroch súvisiacich s výkonom kompetenčného rámca VÚC podľa STN EN ISO 9001:2016, respektíve recertifikácia (opätovná certifikácia) systému managementu kvality pri rozvoji systému; * využitie procesného prístupu, ktorý zahrňuje cyklus PDCA a vyhodnocovanie rizík, * systémový / procesný prístup a neustále zlepšovanie je uplatňované vo všetkých dotknutých činnostiach a procesoch organizácie alebo inštitúcie; * **Model excelencie EFQM** - súčasť systému sú predovšetkým nasledujúce prvky: * zavedenie modelu excelencie EFQM podľa metodiky EFQM ako strešného rámca pre rozvoj trvalo udržateľného systému riadenia kvality v organizácii alebo inštitúcii, rámca pre harmonizáciu a prepojenie aplikovaných systémov, metód a nástrojov riadenia kvality v organizácii pri rozvoji riadenia kvality podľa modelu excelencie, * aplikácia logiky RADAR pre hodnotenie systému riadenia, * spracovaná sebahodnotiaca správa podľa modelu EFQM, * spracovaný plán zlepšovania nadväzujúci na sebahodnotiacu správu;   **Zavedenie alebo rozvoj systémov riadenia sa predovšetkým zameriava na nasledujúce systémy a prvky systémov riadenia:**   * **ISO 37001** - systém antikorupčného manažérstva - súčasť systému sú predovšetkým nasledujúce prvky: * zavedenie / rozvoj a certifikácia (recertifikácia) systému antikorupčného manažérstva podľa ISO 37001, * systém hodnotenia rizík korupcie a ich následná eliminácia (s ohľadom na aspekty ako očakávané finančné úspory, zvýšenie reputácie organizácie smerom navonok, zlepšenie vnímania organizácie zamestnancami, možnosť porovnať zavedené antikorupčné opatrenia s medzinárodnými štandardmi), * realizácia antikorupčnej politiky, * analýza rizík korupcie a postupy vyšetrovania korupcie a disciplinárne konanie, * rozdelenie rozhodovacích právomocí, vzdelávanie a interná komunikácia o téme korupcia, * preverovanie partnerov, * opatrenia na preverovanie úplatkov, darov a pohostinnosti, * opatrenia umožňujúce upozorniť na korupciu, * interné audity a preskúmanie a zlepšovanie antikorupčného systému; * **ISO / IEC 27001** - systém managementu bezpečnosti informácii - súčasť systému sú predovšetkým nasledujúce prvky: * zavedenie / rozvoj a certifikácia (recertifikácia) systému managementu bezpečnosti informácii (ISMS - Information Security Management System) podľa požiadaviek normy ISO/ IEC 27001:2013 (STN ISO/ IEC 27001:2014), * uplatňovanie požiadaviek na ISMS vo všetkých procesoch/ operáciách, ktoré sú spojené s riadením údajov (dát); * **Model CSR a udržateľný rozvoj** - súčasť systému sú predovšetkým nasledujúce prvky: * zavedenie / rozvoj a certifikácia (recertifikácia) vybraného modelu spoločenskej zodpovednosti a udržateľného rozvoja organizácií (CSR), * zavedenie modelu, resp. rozvoj modelu CSR a udržateľného rozvoja v oblasti sociálnej, environmentálnej a ekonomickej podľa vybranej metodiky (EFQM + UN Global Compact, STN ISO 26000, SA 8000 a pod.);   **Podporené budú tie projekty, v ktorých žiadateľ** garantuje, že v rámci zamerania tejto časti povinnej aktivity **vypracuje a zavedie systém riadenia v organizácii alebo inštitúcii a predloží ako výstup** certifikát / osvedčenie / sebahodnotiacu správu dokladajúcu zavedenie prístupu riadenia v organizácii alebo inštitúcii, ktorý má byť ďalej implementovaný a rozvíjaný v organizácii (úradu VÚC) alebo minimálne jednej inštitúcie VÚC**.** |
| **Typ aktivity – Vzdelávanie zamestnancov**  *Žiadateľ predkladá na tento typ aktivity vždy jednu hlavnú aktivitu.* |
| **Špecifikácia oprávneného voliteľného rozsahu činností a oblastí výstupov (príklad/-y)** |
| 1. **Vzdelávanie zamestnancov**   **Aktivita musí byť zameraná na vzdelávanie zamestnancov žiadateľa alebo zamestnancov priamoriadenej inštitúcie VÚC vzťahujúce sa na vykonávané kompetencie územnej samosprávy so zameraním na nasledujúci obsah vzdelávania:**   * odborné vzdelávanie súvisiace s výkonom verejnej moci v kompetenčnom rámci VÚC (nie jazykové vzdelávanie), napr. vzdelávanie v oblasti inovovaných procesov, * vzdelávanie orientované na soft skills (mäkké zručnosti), * špecializované a odborné on-line kurzy súvisiace s výkonom verejnej moci v kompetenčnom rámci VÚC, * vzdelávanie v kurzoch a seminároch za účasti zahraničných odborníkov a lektorov orientovaných na riešenie odborných problémov a prezentáciu príkladov dobrej praxe, * účasť vybraných odborných zamestnancov na stážach na relevantných inštitúciách (zodpovedajúcich zameraniu VÚC) a konferenciách v SR a v zahraničí. |

1. Aktivita musí byť zrealizovaná minimálne na jednom alebo viacerých z uvedených úsekov výkonu originálnych alebo prenesených kompetencií samosprávneho kraja (oblastí kompetencií resp. prislúchajúcich verejných politík):

   **-   pozemné komunikácie, dráhy, cestná doprava** a vytváranie podmienok pre rozvoj v predmetnej oblasti;

   -   **školstvo a vytváranie podmienok pre rozvoj v predmetnej oblasti;**

   **-   zdravotníctvo a vytváranie podmienok pre rozvoj v predmetnej oblasti;**

   **-   územné plánovanie a vytváranie podmienok pre rozvoj v predmetnej oblasti;**

   -   divadelná činnosť, múzeá a galérie a vytváranie podmienok pre rozvoj v predmetnej oblasti;

   -   **sociálna pomoc a vytváranie podmienok pre rozvoj v predmetnej oblasti;**

   -   cestovný ruch a vytváranie podmienok pre rozvoj v predmetnej oblasti;

   -   **regionálny rozvoj a vytváranie podmienok pre rozvoj v predmetnej oblasti**. [↑](#footnote-ref-2)
2. Zahŕňa analýzu súčasného – východiskového stavu regiónu ako aj analýzu platných strategických dokumentov (napr. Program sociálneho, ekonomického a kultúrneho rozvoja územia samosprávneho kraja, Regionálna integrovaná územná stratégia atď.) na úrovni vyššieho územného celku (samosprávneho kraja), resp. strategických dokumentov nadregionálneho charakteru s dopadom na riešené územie samosprávneho kraja. [↑](#footnote-ref-3)
3. Ako môže vyzerať SMART vízia regiónu z pozície samosprávneho kraja (VÚC):

   Obyvatelia sa budú premiestňovať prevažne na bicykloch, pohodlnou hromadnou dopravou, zdieľanými prostriedkami dopravy (autá, bicykle, elektromobilmi). Majú možnosť vybaviť väčšinu agend na úrade elektronicky z pohodlia domova. Každý občan má elektronickú identitu, ktorá slúži pre komunikáciu s úradmi a umožňuje platby poplatkov a nákup služieb kedykoľvek a kdekoľvek online.

   Energetická náročnosť a požiadavky regiónu sú výrazne nižšie vďaka inteligentným riešeniam, ktoré distribuujú teplo, vodu i elektrickú energiu efektívne. Región má k dispozícii údaje naprieč všetkými oblasťami správy a efektívne ich využíva k zlepšovaniu poskytovania služieb, optimalizáciu procesov a hľadanie úspor. Údaje sú tak v anonymizovanej podobe poskytnuté cez open data portál záujemcom, ktorí prichádzajú s inovatívnymi nápadmi, ako údaje využiť, a podnikateľské subjekty ich potom využívajú vo svojich rozhodovacích procesoch.

   Región je čistý a bezpečný. Občania sa podieľajú na rozvoji regiónu a dávajú svoje podnety, ako sa má ďalej región rozvíjať. Región je miestom moderným, ktorý priťahuje podnikateľské subjekty, ktoré rozvíjajú inovácie a start-upy. [↑](#footnote-ref-4)